Diari Oficial de la Generalitat Valenciana


Sumari del DOGV 8295, del 15-05-2018 (2018/4727)

RESOLUCIÓ de 30 d'abril de 2018, de la directora general de Justícia, per la qual s'ordena el nomenament i la seua publicació dels responsables del Pla d'autoprotecció i emergències de la Ciutat de la Justícia de València.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8295

Data del DOGV
:   15-05-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/4727


Data del document
:   30-04-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 30 d'abril de 2018, de la directora general de Justícia, per la qual s'ordena el nomenament i la seua publicació dels responsables del Pla d'autoprotecció i emergències de la Ciutat de la Justícia de València. [2018/4727]  
Vistos els articles 5 i 6 de la Llei de Protecció Civil 2/1985, de 21 de gener, que fixen les exigències requerides en temes d'emergència i evacuació, imposant sistemes d'autoprotecció i el corresponent pla d'emergència per a accions de prevenció de riscos, alarma, evacuació i socors, per a un cert tipus d'edificis, entre els quals es troben els centres i establiments d'una certa identitat que estan obligats a establir mesures de seguretat i prevenció en matèria de protecció civil.  
  
Vist que el pla d'autoprotecció establix per a cada centre un conjunt de mesures, que amb els mitjans disponibles, permeten un major control de la situació. L'objecte del pla d'autoprotecció és aconseguir que totes les persones vinculades a l'edifici sàpien actuar en cas de produir-se una emergència.  
Vist que en l'àmbit dels locals de pública concurrència la responsabilitat de previndre i establir les mesures de seguretat en matèria de protecció civil recau en els titulars dels centres.  
Vist que la Generalitat Valenciana és la titular de l'edifici de la Ciutat de la Justícia de València, sítia en avinguda del Professor López Piñero, 14 de València i a fi de procedir a la implantació del Pla d'autoprotecció i emergències d'eixe edifici.  
En conseqüència, fent ús de les competències establides en l'article 9 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
  
Nomenar els responsables del Pla d'autoprotecció i emergències, de la Ciutat de la Justícia de València, sítia en avinguda del Professor López Piñero, 14 de València i publicar els seus nomenaments en el Diari Oficial de la Generalitat Valenciana.  
- José Vicente Marco Marco com a director del Pla d'actuació d'emergències.  
- Ramón Pascual Morata com a director suplent del Pla d'autoprotecció d'emergències.  
- Miguel Furió Ferri com a director del Pla d'autoprotecció.  
- Silvia Cremades Villanueva com a directora suplent del Pla d'autoprotecció.  
  
D'acord amb el que disposa l'apartat 3.3.5 de la Norma bàsica d'autoprotecció dels centres, establiments i dependències, dedicats a activitats que puguen donar origen a situacions d'emergència i l'apartat 1.3 del capítol 1 de l'annex II, de l'esmentada norma bàsica; a fi que siguen coneixedors de les seues funcions i que junt amb el Comité d'Implantació es procedisca al nomenament dels equips, la seua posterior formació i realització de simulacre.  
Igualment, se'ls fa coneixedors que d'acord amb el que disposa l'article 5, en consonància amb l'article 8 de la Llei 13/2010, de protecció civil i gestió d'emergències, així com l'article 29, en consonància amb l'article 20 de la Llei 31/1995, de prevenció de riscos laborals, el ciutadà té com a deure la participació en tasques de protecció civil i de seguretat i salut dels treballadors en el treball.  
  
  
València, 30 d'abril de 2018.- La directora general de Justícia: Verónica López Ramón.